Publication: Magyar Közlöny
Issue: MK-2005-169 (Year: 2005, Number: 169)
Era: 2004-2010
Section: 
Paragraph Index: 301

1. cikk E melléklet alkalmazásában a szakmai felszerelés a következõket jelenti: 1. olyan sajtó, rádió- vagy televíziós mûsorszóró berendezések, amelyek a külföldi sajtó, rádiós vagy televíziós szervezetek azon képviselõinek a munkájához szükségesek, akik tudósítás vagy meghatározott mûsorokhoz szükséges anyagok közvetítése, illetve rögzítése céljából érkeznek a vámterületre. Az ilyen berendezésnek tekintendõ áruk szemléltetõ listáját e melléklet I. függeléke tartalmazza; 2. olyan filmfelvevõ berendezés, amelyet meghatározott film vagy filmek készítése céljából egy másik ország területére látogató személy magával visz. Az ilyen berendezésnek tekintendõ áruk szemléltetõ listáját e melléklet II. függeléke tartalmazza; 3. bármely más olyan berendezés, amely egy meghatározott feladat ellátása érdekében egy másik ország területére utazó személy hivatásának, szakmájának vagy foglalkozásának gyakorlásához szükséges. Nem tartoznak ide az áruk ipari elõállítására vagy csomagolására használt berendezések, a természeti erõforrások kiaknázására (a kéziszerszámok kivételével), az épületek építésére, javítására vagy karbantartására, illetve földmozgatásra vagy hasonló célokra használt berendezések. Az ilyen berendezésnek tekintendõ áruk szemléltetõ listáját e melléklet III. függeléke tartalmazza; 4. az e cikk 1., 2. és 3. pontjában említett berendezések segédeszközei és azok tartozékai. II. FEJEZET Hatály

Source: https://magyarkozlony.hu/hivatalos-lapok/c5d20b6fd0f2cbeb547d1330ee3d2ca19cfc772d/dokumentumok/a7ba972f68e5c1c031702fab9d6b024177710f3d/letoltes